Source: https://www.delfi.ee/news/paevauudised/eesti/prokuror-savisaare-korvaldamine-linnapea-ametikohalt-on-jatkuvalt-vajalik?id=73629987
Timestamp: 2019-09-17 04:46:56+00:00
Document Index: 55786

Matched Legal Cases: ['kohus ', 'kohus ', 'kohus ', 'kohus ', 'kohus ', 'riigikohus ', 'kohus ']

Prokurör: Savisaare kõrvaldamine linnapea ametikohalt on jätkuvalt vajalik - DELFI
nääs, savisaar, talvikFoto: Priit Simson
Maakohus võtab seisukoha Savisaare ametist kõrvaldamise põhjendatuse osas sel kolmapäeval pärast kriminaalasja materjalidega tutvumist. Prokuröri sõnul on Edgar Savisaare Tallinna linnapea ametist kõrvaldamine jätkuvalt vajalik ja põhjendatud.
Riigiprokuratuur leidis täna Harju maakohtus kinniste uste taga toimunud istungil, et korduvas altkäemaksu võtmises kahtlustatava Edgar Savisaare Tallinna linnapea ametist kõrvaldamine on jätkuvalt vajalik ja põhjendatud.
"Varasemalt on nii maakohus kui ringkonnakohus pärast kriminaalasja tõenditega tutvumist prokuratuuriga nõustunud. Ringkonnakohus leidis seejuures, et Savisaarele ametialaselt allunud tunnistajate ütluste objektiivsuse tagamine ei ole antud juhul saavutatav muu, vähem koormava abinõuga," sõnas riigiprokurör Laura Vaik Delfile.
Kuna seadus lubab ametist kõrvaldamisest nelja kuu möödumisel kahtlustataval või tema kaitsjal esitada kohtule taotluse ametist kõrvaldamise põhjendatuse kontrollimiseks, arutatigi seda tänasel kohtuistungil. Maakohus teeb otsuse ametist kõrvaldamise põhjendatuse kohta kolmapäeval, pärast kriminaalasja materjalidega tutvumist.
"Esitasin täna kohtule kriminaalasjas kogutud tõendid, et kohtunik saaks taas igakülgselt kaaluda kahtlustuse põhjendatust ja võtta vastu otsuse, kas Savisaare linnapea ametikohalt kõrvaldamine on jätkuvalt põhjendatud ja vajalik. Neid tõendeid ei saa enne kohtuistungeid avalikustada, kuid saan kinnitada, et nende hulgas on nii jälitustoimingute protokollid kui muud menetluse käigus kogutud tõendid, mis annavad aluse Savisaart neljas altkäemaksu võtmise episoodis kahtlustada," selgitas Vaik.
DELFI FOTOD: Otsus Savisaare ametist kõrvaldamise põhjendatuse üle tuleb kolmapäeval (32) 08.02.2016
Edgar Savisaar pöördus Euroopa Inimõiguste Kohtusse (73) 05.02.2016
Savisaare kaitsja Oliver Nääs leidis seevastu, et neli kuud on olnud piisavalt pikk aeg, et menetlust läbi viia ning Savisaare ametist kõrvaldamine pole põhjendatud. "Tunnistajate leidmine ja küsitlemine ei tohiks olla takistatud, kuna info Tallinna linnavalitsuse ametnike kohta on lihtsasti kättesaadav. Samuti on oluline, et Edgar Savisaar ei ole selle nelja kuu jooksul tunnistajaid mõjutanud ning samuti puuduvad menetlejal Edgar Savisaarele sellekohased etteheited. Seega on menetlejal olnud võimalik soovitud toimingud läbi viia ning puuduvad kaalukad põhjused Edgar Savisaare jätkuvaks ametist kõrvaldamiseks," teatas Nääs Delfile.
"Mõistame selle kriminaalasja olulisust ja suurt avalikku huvi ning teeme kõik endast oleneva jõudmaks süüdistuseni nii kiiresti kui võimalik, kuid järeleandmisi uurimise kvaliteedis me teha ei tohi. Kinnitan, et aktiivne töö selle kriminaalasja uurimisel käib iga päev," sõnas Vaik.
Tallinna linnavolikogu kaebuse alusel Tallinna linnapea Edgar Savisaare ametist kõrvaldamist vaaginud riigikohus leidis 15. jaanuaril, et see oli Savisaare korruptsioonikaasust arvestades proportsionaalne meede.
DELFI FOTOD: Prokuratuuri loal Šveitsis käinud Savisaar naasis Tallinna: ma käisin...
Tallinna abilinnapead said Savisaare rohelise lindi kampaania jaoks inspiratsiooni Eston...
Linnameedial läks jälle meelest ära, et Savisaar on linnapea ametist kõrvaldatud
Ringkonnakohus Savisaare tagandamisest: jälitusandmed iseloomustavad tema varasemat...